CELEX: 32021D0465
Language: mt
Date: 2021-03-16 00:00:00
Title: Deċiżjoni tal-Kunsill (UE) 2021/465 tas-16 ta’ Marzu 2021 li taħtar membru tal-Kumitat Ekonomiku u Soċjali Ewropew

18.3.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 94/3
               
            
         DEĊIŻJONI TAL-KUNSILL (UE) 2021/465
         tas-16 ta’ Marzu 2021
         li taħtar membru tal-Kumitat Ekonomiku u Soċjali Ewropew
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 300(2) u l-Artikolu 302 tiegħu,
         Wara li kkunsidra d-Deċiżjoni tal-Kunsill (UE) 2019/853 tal-21 ta’ Mejju 2019 li tiddetermina l-kompożizzjoni tal-Kumitat Ekonomiku u Soċjali Ewropew (1),
         Wara li kkunsidra l-proposta li saret mir-Repubblika Ċeka,
         Wara li kkonsulta lill-Kummissjoni Ewropea,
         Billi:
         
                     (1)
                  
                  
                     Il-mandat tal-membri tal-Kumitat Ekonomiku u Soċjali Ewropew skada fl-20 ta’ Settembru 2020.
                  
               
                     (2)
                  
                  
                     Fit-2 ta’ Ottubru 2020, il-Kunsill adotta d-Deċiżjoni (UE) 2020/1392 (2) li ħatret il-membri tal-Kumitat Ekonomiku u Soċjali Ewropew għall-perijodu mill-21 ta’ Settembru 2020 sal-20 ta’ Settembru 2025, u li ħassret id-Deċiżjoni tal-Kunsill li ħatret il-membri ta’ dak il-Kumitat għall-istess perijodu. Fit-22 ta’ Ottubru 2020, fit-30 ta’ Ottubru 2020 u fit-13 ta’ Novembru 2020, il-Kunsill adotta tliet Deċiżjonijiet oħra li ħatru membri ta’ dak il-Kumitat għal dak il-perijodu (3). Baqa’ vakanti siġġu wieħed fil-Kumitat Ekonomiku u Soċjali Ewropew għar-Repubblika Ċeka u jeħtieġ li jimtela’ b’deċiżjoni ta’ ħatra sussegwenti.
                  
               
                     (3)
                  
                  
                     Permezz ta’ ittra tas-7 ta’ Diċembru 2020, ir-Repubblika Ċeka kkonfermat in-nomina tas-Sur Jaroslav UNGERMAN għall-ħatra bħala membru tal-Kumitat Ekonomiku u Soċjali Ewropew għall-perijodu mill-21 ta’ Settembru 2020 sal-20 ta’ Settembru 2025. Dak il-membru jenħtieġ li jinħatar għall-bqija tal-mandat kurrenti, li jiddekorri sal-20 ta’ Settembru 2025,
                  
               ADOTTA DIN ID-DEĊIŻJONI:
         
            Artikolu 1
            Is-Sur Jaroslav UNGERMAN, konsulent u analist speċjalizzat fl-ekonomija u l-ippjanar strateġiku, huwa b’dan maħtur membru tal-Kumitat Ekonomiku u Soċjali Ewropew għall-bqija tal-mandat kurrenti, li jiddekorri sal-20 ta’ Settembru 2025.
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, is-16 ta’ Marzu 2021.
            
               
                  Għall-Kunsill
               
               
                  Il-President
               
               A. P. ZACARIAS
            
         
         
            (1)  ĠU L 139, 27.5.2019, p. 15.
         
            (2)  Id-Deċiżjoni tal-Kunsill (UE) 2020/1392 tat-2 ta’ Ottubru 2020 li taħtar il-membri tal-Kumitat Ekonomiku u Soċjali Ewropew għall-perijodu mill- 21 ta’ Settembru 2020 sal-20 ta’ Settembru 2025, u li tħassar u tissostitwixxi d-Deċiżjoni tal-Kunsill li taħtar il-membri tal-Kumitat Ekonomiku u Soċjali Ewropew għall-perijodu mill- 21 ta’ Settembru 2020 sal-20 ta’ Settembru 2025 adottata fit-18 ta’ Settembru 2020 (ĠU L 322, 5.10.2020, p. 1).
         
            (3)  Id-Deċiżjoni tal-Kunsill (UE) 2020/1555 tat-22 ta’ Ottubru 2020 li taħtar membru tal-Kumitat Ekonomiku u Soċjali Ewropew għall-perijodu mill-21 ta’ Settembru 2020 sal-20 ta’ Settembru 2025 (ĠU L 355, 26.10.2020, p. 1), id-Deċiżjoni tal-Kunsill (UE) 2020/1636 tat-30 ta’ Ottubru 2020 li taħtar membru tal-Kumitat Ekonomiku u Soċjali Ewropew għall-perijodu mill-21 ta’ Settembru 2020 sal-20 ta’ Settembru 2025 (ĠU L 369, 5.11.2020, p. 1) u d-Deċiżjoni tal-Kunsill (UE) 2020/1709 tat-13 ta’ Novembru 2020 li taħtar żewġ membri tal-Kumitat Ekonomiku u Soċjali Ewropew għall-perijodu mill-21 ta’ Settembru 2020 sal-20 ta’ Settembru 2025 (ĠU L 385, 17.11.2020, p. 16).